भारतीय सेना ने पाकिस्तानी BAT टीम की घुसपैठ की कोशिश को किया नाकाम, 5-7 आतंकी मार गिराये  
जम्मू-कश्मीर के केरन सेक्टर में घुसपैठ की कोशिश कर रहे थे 
भारतीय सेना ने घुसपैठ की कोशिश को किया नाकाम 
सेना ने 5-7 आतंकियों को मार गिराया
जम्मू-कश्मीर से बड़ी खबर सामने आ रही है. कश्मीर के केरन सेक्टर में पाकिस्तानी सेना की बैट (बॉर्डर एक्शन टीम) और आतंकियों की घुसपैठ की कोशिश को सेना ने विफल कर दिया. इस कार्रवाई में पाक सेना या फिर आतंकियों के पांच से सात लोग मारे गये हैं. सेना के मुताबिक पिछले 36 घंटे के भीतर जैश के चार आतंकी भी मारे गये हैं. आतंकियों के पास से स्नाइपर राइफल्स, आईईडी और पाक में बने बारूदी सुरंग मिले हैं. सेना के मुताबिक पाक सेना आतंकियों को घुसपैठ कराने में न केवल लगी रहती है, बल्कि उन्हें हथियार भी मुहैया कराती है. ये बात भारतीय सेना हमेशा डीजीएमओ लेवल बातचीत में उठाती रही है. 
Jammu & Kashmir: In the last 36 hours, Indian Army has foiled an infiltration attempt by a Pakistani BAT (Border Action Team) squad in Keran Sector. 5-7 Pakistani army regulars/terrorists eliminated, their bodies are lying on the LoC, not retrieved yet due to heavy firing. pic.twitter.com/mYscvr78C1
सेना ने ये भी साफ किया है कि वो ऐसी हरकतों के खिलाफ जवाबी कार्रवाई करता रहेगा. सेना एलओसी के साथ साथ कश्मीर में आतंकियों की हर हरकत का जवाब देती रहेगी. आपको बता दें कि सेना की तरफ से पहले ही जम्मू-कश्मीर में आतंकी हमले की आशंका जताई गई है. इसको देखते हुए जम्मू-कश्मीर सरकार ने बाकायदा एडवाइजरी जारी की है. अमरनाथ यात्रियों और पर्यटकों को जल्द से जल्द घाटी से निकलने को कहा गया है. सरकार की एडवाइजरी के बाद लोग जम्मू-कश्मीर से बाहर भी निकलना शुरू हो गए हैं. वायुसेना के विमानों की भी मदद ली जा रही है.   
In the last 36 hours, Indian Army has foiled an infiltration attempt by a Pakistani BAT (Border Action Team) squad in Keran Sector. 5-7 Pakistani army regulars/terrorists eliminated, their bodies are lying on the LoC, not retrieved yet due to heavy firing. (Source: Indian Army) pic.twitter.com/gBa89BuQ0M
आपको ये बता दे पाक की बॉर्डर एक्शन टीम यानी कि बैट ऐसी टीम है जिसमें पाक सेना और आतंकी दोनों होते हैं. इनका काम मौका मिलते ही एलओसी पर भारतीय सेना के जवानों पर घात लगाकर हमला करना होता है. सीमा पर जितने भी जवानों के शव के साथ छेड़छाड़ हुई है उसके पीछे बैट का ही हाथ होता है.